നൂറു വീടുകളില് അടുക്കളത്തോട്ടമൊരുക്കാന് എണ്ണപ്പാറ യൂത്ത് ഫൈറ്റേഴ്സ് ക്ലബ് എണ്ണപ്പാറ: എണ്ണപ്പാറയില് യൂത്ത് ഫൈറ്റേഴ്സ് ക്ലബിന്റെ പരിധിയില് ഉള്ള 100 കുടുംബങ്ങളില് അടുക്കളത്തോട്ടമൊരുക്കാന് ക്ലബ് പ്രവര്ത്തകരും കൃഷിവികസന വകുപ്പും വിവിധ കുടുംബശ്രീ യൂണിറ്റുകളും കൈകോര്ക്കുന്നു. വീടുകളില് ജൈവ പച്ചക്കറി കൃഷി പ്രോത്സാഹിപ്പിക്കുന്നതിനു വേണ്ടിയാണ് യൂത്ത് ഫൈറ്റേഴ്സ് അടുക്കളത്തോട്ടം എന്ന പദ്ധതിയുമായി മുന്നോട്ട് വന്നത്. കൃഷിവകുപ്പ് മുഖേന നല്കുന്ന പച്ചക്കറി വിത്തുകള് സൗജന്യമായി താത്പര്യമുള്ള കുടുംബങ്ങള്ക്ക് നല്കി. കാലാവസ്ഥയ്ക്കനുസരിച്ചുള്ള കൃഷി വിദഗ്ധരുടെ മാര്ഗനിര്ദേശങ്ങള് പാലിച്ച് അടുക്കളത്തോട്ടമൊരുക്കും. കൂടുതല് കൃഷി ചെയ്യുന്നവര്ക്ക് കൃഷിഭവന് മുഖേനയുള്ള ആനുകൂല്യങ്ങള് ലഭിക്കുന്നു എന്ന് ഉറപ്പു വരുത്തുകയും ചെയ്യും. മികച്ച രീതിയില് അടുക്കളത്തോട്ടമൊരുക്കുന്ന മൂന്നു കുടുംബങ്ങള്ക്കും കുടുംബശ്രീ യൂണിറ്റുകള്ക്കും പ്രോത്സാഹന അവാര്ഡുകള് നല്കും. ആവശ്യമുള്ള മൂന്നിനം വിത്തുകളാണ് ആദ്യഘട്ടത്തില് നല്കുന്നത്. കൂടുതല് വിത്തിനങ്ങള് കുടുംബങ്ങള്ക്ക് എത്തിച്ചു നല്കും നെഹ്റു യുവകേന്ദ്രയുടേയും സംസ്ഥാന യുവജനക്ഷേമ ബോര്ഡ്ജില്ലാ യുവജന കേന്ദ്രത്തിന്റെയും സഹകരണത്തോടെ നടത്തിയ പരിപാടിയുടെ ഉദ്ഘാടനം കോടോംബേളൂര് കൃഷിവികസന ഓഫീസര് കെ.വി. ഹരിത ഉത്ഘാടനം ചെയ്തു. രമേശന് മലയാറ്റുകര അധ്യക്ഷതവഹിച്ചു. സി. സതീശന്, സരോജിനി, ലീല രാഘവന്, നളിനി, സി.എം. ആനന്ദന്, കെ. മനു എന്നിവര് പ്രസംഗിച്ചു. പ്രിയേഷ് കുമാര് സ്വാഗതവും വിജിത ശ്രീജിത് നന്ദിയും പറഞ്ഞു.